सोनम मलिक

आता ऑलम्पिकसाठीच्या पात्रता स्पर्धांमध्ये ती नशीब आजमावेल. पण हा मैलाचा दगड गाठेपर्यंतचा तिचा प्रवास संघर्षमय होता.

सोनीपतमधल्या मदिना गावातले पहेलवान राजेंदर मलिक यांना लोक 'राज पहेलवान' म्हणून ओळखतात. आपल्या मुलीला, सोनमला, करियर करता येईल अशा खेळाच्या शोधात ते काही वर्षांपूर्वी होते. 

तुमच्या आवडत्या खेळाडूला मत देण्यासाठी इथे क्लीक करा.

हा खेळ कोणताही असू देत पण कुस्ती नसणार यावर ते ठाम होते. खरंतर राजेंदर मलिक स्वतः कुस्तीपटू होते आणि पहेलवान मास्टर चंदगी राम यांच्या दिल्लीतल्या आखाड्यात त्यांनी प्रशिक्षणही घेतलं होतं. 

राजेंदर सांगतात, "राष्ट्रीय स्पर्धांच्या आधीच मी जखमी झाल्यामुळे कधीच देशासाठी खेळू शकलो नाही, त्यामुळे माझी सगळी मेहनत वाया गेली. माझे अनेक मित्र उत्कृष्ट खेळाडू होते, पण जखमी झाल्यामुळे त्यांचं चांगलं करिअर वाया गेलं. माझ्या मुलीच्याही वाट्याला असं काही येऊ नये, अशी माझी इच्छा होती."

सोनमच्या कुस्ती-प्रवासाची सुरुवात

सोनमच्या सैन्यातल्या काकांचे आणि तिच्या वडिलांचे मित्र अजमेर मलिक यांनी 2011 साली स्वतःच्या शेतात आखाडा उघडून कुस्तीपटूंना प्रशिक्षण द्यायला सुरुवात केली. 

सोनमचे वडील राजेंदर मित्राला भेटायला म्हणून आणि सोनमला सकाळी फिरायला न्यायला म्हणून अजमेर मलिका यांच्या आखाड्यात ये-जा करायचे. 

त्यांची काटेकोर मेहनत, निग्रह आणि प्रशिक्षण शैली, यामुळे राजेंदर मलिका पुन्हा एकदा कुस्तीच्या जवळ आले. कुस्तीतच आपल्या मुलीचं भवितव्य उज्ज्वल असेल, असा विचार त्यांच्या मनात आला. 

अजमेर मलिक यांच्या आखाड्यामध्ये फक्त मुलांनाच प्रशिक्षण दिलं जात होतं. त्यामुळे सुरुवातीपासून सोनमला मुलांबरोबर प्रशिक्षण मिळालं, त्याचा तिला फायदाच झाला. 

सोनम मलिक

"प्रशिक्षक अजमेर यांनी अगदी सैनिकी पद्धतीने मला प्रशिक्षित केलं. मुलग्यांसारखंच प्रशिक्षण मलाही देण्यात आलं. मॅटवर पोचल्यावर कोणत्याही प्रकारचा निष्काळजीपणा सहन केला जाणार नाही, असं कोच साहेबांचं म्हणणं होतं," सोनम सांगते. 

कष्टाचं फळ

शाळेत एकदा खेळांमध्ये सोनमचा पहिला क्रमांक आला, आयपीएस अधिकारी सुमन मंजरी यांच्या हस्ते तिचा आणि तिच्या वडिलांचा सत्कार करण्यात आला. 

"आयपीएस अधिकारी सुमन मंजरी यांच्यासारखं आपणही समाजात स्वतःचं स्थान निर्माण करायचं असं मी त्याच दिवशी ठरवलं. त्यानंतर मग आंतरशालेय, जिल्हास्तरीय व राष्ट्रीय पातळीवरील... \n\nवरील लेखासाठी मला एक चांगले शीर्षक द्या.
साक्षी मलिकला कुस्तीत हरवणाऱ्या मुलीची गोष्ट